Limbažos

**APSTIPRINĀTI**

ar Limbažu novada domes

24.10.2019. sēdes lēmumu

(protokols Nr.24, 29.§)

limbažu NOVADA pašvaldības NEKUSTAMĀ ĪPAŠUMA

**KR.BARONA IELA 2A, LIMBAŽOS, LIMBAŽU** **novadā,**

IZSOLES NOTEIKUMI

1. **IZSOLĀMĀ OBJEKTA RAKSTUROJUMS**
   1. Limbažu novada pašvaldībai ir piekrītošais nekustamais īpašums Kr. Barona iela 2A, Limbažos, Limbažu novadā, kadastra Nr. 6601 001 0123, kas sastāv no zemes vienības, ar kadastra apzīmējumu 6601 001 0123 – 0,2433 ha un noliktavas (6601 001 0123 001) – 631,2 m².
   2. Īpašumtiesības Limbažu novada pašvaldībai nostiprinātas Vidzemes rajona tiesas zemesgrāmatu nodaļā ar Limbažu pilsētas zemesgrāmatas nodalījumu Nr. 1000 0057 2293 (turpmāk – **IZSOLES OBJEKTS).**
   3. IZSOLES OBJEKTS atrodas Limbažos Kr. Barona ielā, ar piekļūšanu no Ceriņu ielas. Apkārtējo apbūvi veido individuālās dzīvojamās mājas, baznīca un neapbūvēti zemes gabali. Piekļūšana novērtējamajam objektam tiek nodrošināta no asfalta seguma Kr. Barona ielas, nogriežoties uz Ceriņu ielu (grants seguma). Atrašanās vieta šāda veida apbūvei vērtējama kā apmierinoša, piekļūšana vērtējama kā ērta – pārsvarā pa asfaltēta seguma pievedceļu. Gājēju plūsma šajā posmā pa Ceriņu ielu ir minimāla. Sabiedriskā transporta nodrošinājums nav, autobuss nekursē gar šo nekustami īpašumu. Nekustamais īpašums atrodas nenožogotā, neapsargājamā un nelabiekārtotā teritorijā. Ēkas frontē ir kopts zālājs, aiz ēkas krūmājs. Piekļūšana iespējama kā ar vieglo, tā smago autotransportu.
   4. IZSOLES OBJEKTAM noteikti lietošanas tiesību apgrūtinājumi: 1) Ziemeļvidzemes biosfēras rezervāta neitrālās zonas teritorija – 0,2433 ha; 2) Vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,1906 ha.
   5. IZSOLES OBJEKTA ieguvējam noslēdzot pirkuma līgumu jāapņemas 2 (divu) gadu laikā no pirkuma līguma noslēgšanas veikt ēkas atjaunošanu/rekonstrukciju vai ēkas demontāžu atbilstoši normatīvo aktu nosacījumiem.
2. **IZSOLES RĪKOTĀJS –** Limbažu novada pašvaldības īpašumu privatizācijas un atsavināšanas komisija (turpmāk tekstā – **IZSOLES RĪKOTĀJS**).
3. **IZSOLES OBJEKTA NOSACĪTĀ CENA, MAKSĀŠANAS LĪDZEKĻI**
   1. IZSOLES OBJEKTA nosacītā cena (sākumcena) – 6100,00 EUR (seši tūkstoši viens simts eiro un 00 centi).
   2. Maksāšanas līdzeklis – nauda.
   3. Izsoles solis – 100,00 EUR (viens simts eiro).
4. **INFORMĀCIJAS PUBLICĒŠANAS KĀRTĪBA**
   1. Sludinājumi par izsoli publicējami laikrakstos „Latvijas Vēstnesis” un „Auseklis” ne vēlāk kā četras nedēļas pirms izsoles.
   2. Sludinājumā un paziņojumā norāda:
      1. IZSOLES OBJEKTA nosaukumu un atrašanās vietu;
      2. kur un kad var iepazīties ar izsoles noteikumiem;
      3. izsoLES OBJEKTA apskates vietu un laiku;
      4. pieteikumu reģistrācijas un izsoles vietu un laiku;
      5. izsolES objekta nosacīto cenu, nodrošinājuma apmēru un iemaksas kārtību;
      6. termiņu, kādā personas, kurai ir pirmpirkuma tiesības var iesniegt pieteikumu;
      7. izsoles veidu;
      8. samaksas kārtību;
      9. izsolES objekta turpmākās izmantošanas nosacījumus, ja tādi paredzēti.
5. **IZSOLES DALĪBNIEKU REĢISTRĀCIJAS KĀRTĪBA**
   1. Dalībnieku reģistrācija tiek uzsākta pēc pirmās publikācijas laikrakstos „Latvijas Vēstnesis” un „Auseklis”.
   2. Dalībnieku reģistrācija tiek pārtraukta **2019. gada 11. novembrī, plkst.1800**.
   3. Iepazīšanās ar izsoles noteikumiem un izsoles dalībnieku reģistrācija tiek veikta Limbažu novada pašvaldībā, 1.stāvā, Klientu apkalpošanas centrā, Rīgas ielā 16, Limbažos, darba dienās no 800-1200 un 1300-1600, tālrunis uzziņām 26344384, 64020401.
   4. Izsoles dalības pretendentam ne vēlāk kā **līdz 2019. gada 11. novembrim** jāpārskaita Limbažu novada pašvaldības kontā – AS „SEBbanka”, konta Nr.LV37UNLA0050014284308:
      1. dalības maksa – 40,00 EUR (četrdesmit eiro)
      2. nodrošinājuma nauda – 10 % apmērā no izsoles objekta nosacītās cenas –610,00 EUR (seši simti desmit eiro un 00 centi).
   5. Par izsoles dalībnieku var kļūt jebkura fiziska vai juridiska persona, kura saskaņā ar likumu var būt IZSOLES OBJEKTA tiesību subjekts un kura iesniegusi šādus dokumentus:
      1. juridiskai personai:
         1. pieteikums dalībai izsolē (1.pielikums),
         2. attiecīgās institūcijas lēmumu par nekustamā īpašuma iegādi,
         3. pilnvara dalībai izsolē,
         4. dokumentu, kas apliecina dalības maksas samaksu,
         5. dokumentu par nodrošinājuma naudas samaksu;
      2. fiziskai personai:
         1. pieteikums dalībai izsolē (1.pielikums),
         2. dokumentu, kas apliecina dalības maksas samaksu,
         3. dokumentu par nodrošinājuma naudas samaksu.
   6. Ja izsoles dalības pretendents ievērojis šo noteikumu 5.5.punkta nosacījumus, tad tas tiek reģistrēts kā izsoles dalībnieks, izsoles rīkotājam sastādot to personu sarakstu, kuras ir izpildījušas izsoles priekšnoteikumus. Izsoles dalībnieku reģistrē, norādot šādas ziņas:
      1. izsoles dalībnieka kārtas numurs;
      2. juridiskai personai pilnu nosaukumu vai fiziskai personai – vārdu, uzvārdu;
      3. juridiskai personai reģistrācijas numuru vai fiziskai personai – personas kodu (sarakstam pievieno: fiziskās personas pārstāvja notariāli apliecinātu pilnvaru un personu identificējoša dokumenta datus; juridiskās personas pārstāvja pilnvaras oriģināleksemplāru un personu identificējoša dokumenta datus);
      4. adresi un tālruņa numuru;
      5. atzīmi par izsoles dalības maksas un drošības naudas samaksu.
   7. Izsoles dalības pretendents netiek reģistrēts, ja:
      1. nav ievērots pieteikšanās termiņš;
      2. nav uzrādījis un iesniedzis 5.5.punktā minētos dokumentus;
      3. dalību izsolē liedz likumā noteiktie ierobežojumi.
6. **IZSOLES NORISE**
   1. Izsole notiks **2019. gada 12. novembrī plkst. 1000** Limbažu novada pašvaldības telpās – Limbažos, Rīgas ielā 16, pirmā stāva mazajā zālē.
   2. Ja saņemts pieteikums no personas, kurai ir pirmpirkuma tiesības uz IZSOLES OBJEKTU, tad izsole netiek rīkota un ar šo personu tiek slēgts pirkuma līgums par nosacīto cenu.
   3. Ja no personas, kurai ir pirmpirkuma tiesības uz IZSOLES OBJEKTU nav saņemts pieteikums par IZSOLES OBJEKTA pirkšanu vai tā iesniegusi atteikumu, tad Izsoles komisija veic vienu no šādām darbībām:
      1. ja uz IZSOLES OBJEKTA izsoli ir pieteicies viens Izsoles pretendents, kas atzīts par Izsoles dalībnieku, vai uz Izsoli ieradies viens Izsoles dalībnieks, tad vienīgais Izsoles dalībnieks, nosolot vienu soli, atzīstams par IZSOLES OBJEKTA nosolītāju;
      2. ja uz IZSOLES OBJEKTA izsoli ir ieradušies vairāki Izsoles pretendenti, kuri atzīti par Izsoles dalībniekiem, IZSOLES OBJEKTA pircēja noteikšanai piemēro atklātu mutisku izsoli, ar augšupejošu soli saskaņā ar šiem noteikumiem;
      3. ja uz IZSOLES OBJEKTA izsoli noteiktajā termiņā nav pieteicies neviens Izsoles pretendents vai neviens Izsoles pretendents nav atzīts par Izsoles dalībnieku, vai neviens Izsoles dalībnieks izsolē nav nosolījis IZSOLES OBJEKTU, Izsoles komisijai ir tiesības izsoles pretendentu pieteikšanās termiņu atjaunot un noteikt jaunu Izsoles dienu, par to attiecīgi publicējot sludinājumus laikrakstos „Latvijas Vēstnesis” un „Auseklis”, vai izstrādāt jaunus izsoles noteikumus un iesniegt apstiprināšanai Limbažu novada domei.
   4. Izsoles rīkotājs pārliecinās par solītāju ierašanos pēc iepriekš sastādīta saraksta.
   5. Pirms izsoles vairāksolīšanas uzsākšanas Izsoles dalībnieki ar savu parakstu Izsoles dalībnieku sarakstā apliecina, ka ir iepazinušies un pilnībā piekrīt visiem Izsoles noteikumiem.
   6. Ja uz izsoli nav ieradies neviens dalībnieks, izsole nenotiek. Izsoles dalībniekiem, kuri nav ieradušies uz izsoli, 10 darba dienu laikā tiek atmaksāts nodrošinājums. Dalības maksas netiek atmaksāta.
   7. Izsoles dalībnieku sarakstā tiek ierakstīts katra dalībnieka vārds, uzvārds vai nosaukums, kā arī solītāja pārstāvja vārds un uzvārds, pilnvaras un personu identificējoši dati. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
   8. Izsoles dalībnieki sola ar reģistrācijas kartītes palīdzību. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu.
   9. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
   10. Pēdējais āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.
   11. Izsoles komisijas sekretārs aizpilda izsoles protokolu.
   12. Dalībnieks, kas piedāvājis visaugstāko cenu, pēc nosolīšanas nekavējoties uzrāda Izsoles komisijai savu reģistrācijas apliecību (2.pielikums), un ar savu parakstu protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar Izsoles komisijai uzrādīt reģistrācijas apliecību un neparakstās protokolā, tādējādi ir atteicies no nosolītā objekta. Pēc Izsoles komisijas lēmuma viņš tiek svītrots no dalībnieku saraksta un viņam netiek atmaksāts nodrošinājums. Ja pēc tam izsolē ir palikuši vismaz divi dalībnieki, kuri vēlas iegādāties izsoles objektu, par to attiecīgi ieraksta protokolā un izsole tiek tūlīt turpināta, bet, ja palicis tikai viens dalībnieks, viņš iegūst tiesības uz izsoles objektu par viņa nosolīto cenu.
   13. Izsoles dalībniekam, kurš nosolījis augstāko cenu, 30 dienu laikā no izsoles dienas, jāsamaksā summa, ko veido starpība starp nosolīto summu un iemaksāto nodrošinājumu, Izsoles komisijas norādītajā kontā.
   14. Ja izsoles dalībnieks **30 dienu laikā** nav Izsoles komisijas norādītajā kontā iemaksājis šo noteikumu 6.13.punktā minēto summu, viņš zaudē izsolē iegūtās tiesības uz IZSOLES objektu. Dalības maksa un nodrošinājums netiek atmaksāts.
   15. Ja nosolītājs 30 dienu laikā nav samaksājis nosolīto cenu, pārsolītajam pircējam ir tiesības divu nedēļu laikā paziņot Izsoles komisijai par IZSOLES OBJEKTA pirkšanu par paša nosolīto augstāko cenu.
   16. Izsoles dalībniekiem, kuri nav nosolījuši augstāko cenu par izsoles objektu, drošības nauda tiek atmaksāta desmit darba dienu laikā no izsoles dienas. Dalības maksa netiek atmaksāta.
   17. Izsoles komisija sagatavo un iesniedz, pievienojot izsoles protokolu, domes lēmuma projektu par izsoles rezultātiem un izsoles izdevumu tāmi. Izsoles protokolu apstiprina Izsoles komisijas priekšsēdētājs. Dome apstiprina izsoles rezultātus pēc šo noteikumu 6.13.punktā paredzēto maksājumu nokārtošanas.
   18. Nosolītājam septiņu dienu laikā pēc izsoles rezultātu apstiprināšanas jāparaksta izsolES objekta pirkuma līgums (projekts 3.pielikumā).
   19. Izsole uzskatāma par nenotikušu, ja:
       1. noteiktajos termiņos nav pieteicies neviens izsoles dalībnieks;
       2. nosolītājs ir tāda persona, kura nevar slēgt darījumu vai kurai nebija tiesību piedalīties izsolē;
       3. konstatēti būtiski šo noteikumu pārkāpumi;
       4. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.
   20. Lēmumu par izsoles atzīšanu par nenotikušu pieņem Izsoles rīkotājs 7 darba dienu laikā, par to paziņojot reģistrētiem izsoles dalībniekiem.
   21. Pēc izsoles, kas atzīta par nenotikušu, tās dalībniekiem tiek atmaksāta drošības nauda, izņemot 6.14.punktā minētajā gadījumā.
   22. Pirms izsoles tās dalībnieki ir tiesīgi iepazīties ar izsolāmā objekta stāvokli dabā un viņu pienākums ir rakstveidā apliecināt, ka viņiem par to nav pretenziju.
   23. Izsoles uzvarētājs uzņemas atbildību par iespējamiem zaudējumiem, kas radušies izsolES objektam, laikā no izsoles uzvarētāja paziņošanas līdz pirkuma līguma noslēgšanai.
   24. Sūdzības par izsoles rīkotāju darbībām var iesniegt Limbažu novada domei.

Limbažu novada pašvaldības

īpašumu privatizācijas un atsavināšanas

komisijas priekšsēdētājs A.Blumers

**1.pielikums**

24.10.2019. Limbažu novada pašvaldības nekustamā īpašuma Kr.Barona ielā 2A, Limbažos, Limbažu novadā, izsoles noteikumiem

pieteikums

dalībai Limbažu novada pašvaldības nekustamā īpašuma – Kr. Barona iela 2A, Limbažos, Limbažu novadā, kadastra Nr. 6601 001 0123

izsolei

Limbažos

2019.gada \_\_\_\_\_\_\_\_\_\_\_\_\_\_\_\_\_

Iepazinies/ušies ar Izsoles noteikumiem, es/mēs, apakšā parakstījies/ušies, vēlos/amies piedalīties Limbažu novada pašvaldības nekustamā īpašuma – Kr. Barona iela 2A, Limbažos, Limbažu novadā, kadastra Nr. 6601 001 0123, izsolē.

1. Ar šī pieteikuma iesniegšanu:
   1. apņemos/amies ievērot visas Izsoles noteikumu prasības;
   2. garantēju/am sniegto ziņu patiesumu un precizitāti.
2. Apliecinu/ām, ka:
   1. esmu/am iepazinies/ušies ar IZSOLES OBJEKTA atsavināšanas nosacījumiem;
   2. esmu/am iepazinies/ušies ar sagatavoto pirkuma līgumprojektu un piekrītu/am tā noteikumiem.

**Juridiska/Fiziska persona**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums/vārds, uzvārds

pretendenta adrese, tālruņa (faksa) numuri

vienotais reģistrācijas Nr./personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

**Pieteikuma forma nedrīkst tikt mainīta, iesniedzot pieteikumu uz izmainītas formas komisija iesniegto pieteikumu noraida.**

**2.pielikums**

24.10.2019. Limbažu novada pašvaldības nekustamā īpašuma Kr.Barona ielā 2A, Limbažos, Limbažu novadā, izsoles noteikumiem

**REĢISTRĀCIJAS APLIECĪBA Nr.\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsoles dalībnieka vārds, uzvārds, juridiskas personas pilns nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dzīves vieta vai juridiskā adrese, tālruņa numurs

samaksājis (-usi) maksu par izsoles noteikumu saņemšanu 40,00 EUR (četrdesmit eiro)un nodrošinājumu 610,00 EUR (seši simti desmit eiro un 00 centi) apmērā un ieguvis (-usi) tiesības piedalīties izsolē, kura notiks **2019. gada 12. novembrī plkst. 1000** Rīgas ielā 16, Limbažos, kurā tiks izsolīts nekustamais īpašums – Kr. Barona iela 2A, Limbažos, Limbažu novadā, kadastra Nr. 6601 001 0123.

Izsolāmā objekta nosacītā cena (izsoles sākumcena) 6100,00 EUR (seši tūkstoši viens simts eiro un 00 centi).

Apliecība izdota 2019.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistratora vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v. paraksts

**3.pielikums**

24.10.2019. Limbažu novada pašvaldības nekustamā īpašuma Kr.Barona ielā 2A, Limbažos, Limbažu novadā, izsoles noteikumiem

**Pirkuma līgums (*projekts*)**

Limbažos, 2019.gada\_\_\_. \_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, kuras vārdā uz likumu „Par pašvaldībām” un Limbažu novada pašvaldības nolikuma pamata rīkojas pašvaldības domes priekšsēdētājs **Didzis Zemmers,** turpmāk tekstā saukts Pārdevējs, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Pircējs, abi kopā saukti PUSES, un vienojās par sekojošo:

1. **līguma priekšmets**

1.1. Pārdevējs pārdod un nodod, bet Pircējs, pērk un pieņem nekustamo īpašumu Kr. Barona iela 2A, Limbažos, Limbažu novadā, kadastra Nr. 6601 001 0123, kas sastāv no zemes vienības, ar kadastra apzīmējumu 6601 001 0123 – 0,2433 ha un noliktavas (6601 001 0123 001) – 631,2 m², turpmāk tekstā – Objekts.

1.2. Objekts Līguma noslēgšanas brīdī pieder Pārdevējam, ko apliecina Zemesgrāmatu apliecība.

1. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas samaksājama 100 % naudā, turpmāk saukta – Līguma summa.
   2. Līguma summa uz Līguma parakstīšanas dienu ir pārskaitīta Limbažu novada pašvaldības kontā AS „SEBbanka”, konta Nr.LV37UNLA0050014284308, ko apliecina \_\_\_\_\_\_\_\_\_\_\_\_\_\_\_ maksājuma uzdevums Nr. \_\_\_\_\_\_\_.
2. **Līguma Izdevumu segšana**
   1. Visus izdevumus, kas saistīti ar Objekta pirkšanu un īpašuma tiesību pārreģistrēšanu un korroborēšanu zemesgrāmatā (tajā skaitā, bet ne tikai – amata atlīdzību zvērinātam notāram, nodevas un citus obligātos maksājumus), kā arī jebkurus citus izdevumus, kuri šai sakarā rodas vai radīsies, pilnībā apņemas segt Pircējs.
   2. Pircējs apņemas iesniegt nepieciešamos dokumentus zemesgrāmatu nodaļā Objekta korroborācijai uz sava vārda ne vēlāk kā viena mēneša laikā pēc Līguma noslēgšanas.
3. **Pārdevēja pienākumi**
   1. Pēc Līguma parakstīšanas Pārdevējs apņemas 5 (piecu) darba dienu laikā nodot Pircējam Objektu un nepieciešamos dokumentus, kas ir Pārdevēja rīcībā, Objekta korroborācijai Zemesgrāmatā, par ko tiek sastādīts pieņemšanas – nodošanas akts.
   2. Pārdevējs apņemas neieķīlāt Objektu vai kā citādi to vairāk neapgrūtināt, kā arī neatsavināt to kādai trešajai personai no šī Līguma noslēgšanas brīža līdz Pircēja īpašuma tiesības uz Objektu tiek korroborētas Zemesgrāmatā.
4. **PIRCĒJA PIENĀKUMI**
   1. PIRCĒJAM ir zināmi un saistoši visi īpašuma lietošanas tiesību ierobežojumi, kas nostiprināti zemesgrāmatā.
   2. Noslēdzot šo līgumu, PIRCĒJS apņemas 2 (divu) gadu laikā no pirkuma līguma noslēgšanas veikt ēkas atjaunošanu/rekonstrukciju vai ēkas demontāžu atbilstoši normatīvo aktu nosacījumiem.
5. **Pušu apliecinājumi**
   1. Pārdevējs apliecina, ka līdz šī Līguma noslēgšanai Objekts nav nevienam citam atsavināts, un par to nav strīda, par kuriem Pircējam nebūtu zināms.
   2. Pircējs, parakstot šo Līgumu, apliecina, ka viņam ir zināms Objekta stāvoklis dabā, tā atrašanās vieta un lietošanas tiesību apgrūtinājumi, un viņam nav pretenziju pret Pārdevēju šajā sakarā, tagad, kā arī atsakās no tiesībām tādas celt nākotnē.
   3. Pircējs apliecina, ka viņam ir pilnībā saprotami Civillikuma 993.pants un 994.pants, ka nekustamā īpašuma nodošana nerada īpašuma tiesības, bet par nekustamā īpašuma īpašnieku atzīstams tikai tas, kas par tādu ierakstīts zemesgrāmatā.
   4. Ja netiek izpildīta Līguma 4.2.punktā noteiktā saistība un nav panākta vienošanās par citiem saistību izpildes termiņiem, uzskatāms, ka ir iestājies šī līguma atceļošs nosacījums un šis Līgums zaudē savu spēku, līdz ar to PIRCĒJS zaudē savas īpašumtiesības uz OBJEKTU, šādā gadījumā pēc PĀRDEVĒJA pieprasījuma Pircējam ir jāveic visas darbības, lai PĀRDEVĒJS varētu korroborēt savas īpašuma tiesības uz OBJEKTU.
   5. Iestājoties saistību izpildes nokavējumam, PĀRDEVĒJS ar rakstisku paziņojumu informē PIRCĒJU, ka ir iestājies atceļošs nosacījums un viņa īpašuma tiesības uz OBJEKTU beigušās, un nosaka termiņu, līdz kuram jānoformē dokumenti, lai varētu pārreģistrēt OBJEKTA īpašuma tiesības uz PĀRDEVĒJA vārda. PĀRDEVĒJS ir tiesīgs saistību neizpildes vai nepienācīgas izpildes gadījumā neatmaksāt PIRCĒJAM Līguma cenu.
   6. Līdzēji vienojas, ka līdz ar PIRCĒJA īpašumtiesību nostiprināšanu zemesgrāmatā tiek nostiprināts atsavināšanas aizliegums un aizliegums Objektu dāvināt, sadalīt, ieķīlāt un citādi apgrūtināt ar lietu tiesībām bez PĀRDEVĒJA rakstiskas piekrišanas. Aizliegums ir spēkā līdz brīdim, kad PIRCĒJS izpilda visas savas saistības, kas noteiktas šajā līgumā.
6. **Citi noteikumi**
   1. Šis Līgums ir saistošs Pušu tiesību un saistību pārņēmējiem.
   2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   3. Visus strīdus, kas rodas Līguma izpildes gaitā, Puses cenšas atrisināt pārrunu ceļā, ja tas nav iespējams, tad strīdu izskata vispārējās jurisdikcijas tiesa.
   4. Gadījums, kad viena Puse uzsāk strīdu (tajā skaitā – iesniedz prasību tiesā), nav uzskatāms par pamatu, lai nepildītu ar šo Līgumu uzņemtās saistības.
   5. Līgums atceļams, grozāms vai papildināms, tikai Pusēm rakstiski vienojoties, Vienošanās par izmaiņām Līgumā noformējama rakstveidā un Pušu parakstīta kļūst par šī Līguma neatņemamu sastāvdaļu.
   6. Līgums sastādīts latviešu valodā uz \_\_\_ lapām 4 (četros) eksemplāros, no kuriem divi eksemplāri tiek nodoti Pircējam, divi eksemplāri paliek Pārdevējam.
7. **PUŠU REKVIZĪTI**

|  |  |
| --- | --- |
| **Pārdevējs**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti: AS “SEB banka”  Konts Nr.LV37UNLA0050014284308  Kods UNLALV2X | **Pircējs** |
|  |  |
|  |  |
|  |  |
| D. Zemmers |  |